**БЕЛЕМ МАРШЫ**

Шатланып ачып керәмен

Мәктәп ишеген, -

Белемнең зур көч икәнен

Белгән кеше мин.

Яңгыра, көмеш кыңгырау,

Безне каршыла, -

Кушыл өйдә һәм куәт бир

Белем маршына!

Шатланып ачып керәмен

Мәктәп ишеген.

Бар көчемне биреп уку -

Минем төп эшем.

              Ренат Харис

**МӘКТӘПКӘ!**

Чәчәкләр тотып кулга,

Без чыктык матур юлга.

Һәркем белә, әлбәттә,

Без барабыз мәктәпкә!

Безне котлый әтиләр:

- Бик дәү үстегез! - диләр.

Өйрәтәләр әниләр:

- Әйбәт булыгыз! - диләр.

Дәү әти, дәү әниләр:

- Хәерле юл, хуш! диләр.

                     Бари Рәхмәт